**Nadya Syahera Rosli** (lahir 28 September 1993) merupakan seorang pelakon dan model wanita Malaysia, berasal dari Kuala Nerang, Kedah. Jumlah pengikut Instagram milik Nadya meningkat lebih 80,000 orang selepas beliau melakonkan watak antagonis bernama Bella dalam drama *Dia Semanis Honey*. Nadya juga seorang yang kuat melatah dan sering menjadi mangsa usikan daripada rakan-rakannya.

Kehidupan peribadi
------------------

Nadya Syahera dilahirkan di Kuala Nerang, Kedah dan dibesarkan di Alor Setar. Beliau berkahwin dengan Hafizul "Fizul" Nawi pada 25 September 2015 selepas berkenalan di Facebook dan dikurniakan dua anak hasil perkongsian hidup mereka. Anak sulungnya, Aleena Rose dilahirkan pada 1 Mac 2017. Pada 7 Februari 2018, beliau selamat melahirkan cahaya mata keduanya, Mohamad Dayyan.

Pada 18 Julai 2019, restoran milik suami beliau di Seksyen 7, Shah Alam terbakar kira-kira jam 10 malam. Nadya sebelum ini dilaporkan pernah mendedahkan kecurangan suaminya yang didakwa membuat undian di Instastory berhubung nasib rumah tangga mereka.

Kerjaya
-------

Sebelum memulakan kerjaya lakonan, Nadya Syahera terlebih dahulu memulakan kerjaya awalnya sebagai peragawati busana Muslimah, dan pernah menjadi pengacara rancangan televisyen berkonsepkan fesyen dan hiburan.

Sejak itu, beliau mula serius menceburi bidang lakonan, beliau membintangi telefilem *Aku Bukan Haji* di TV AlHijrah yang mana beliau digandingkan bersama Ashraf Muslim. Namun, beliau membuat keputusan untuk berhenti berlakon kerana malu dengan lakonannya selepas telefilem itu ditayangkan. Beliau kembali berlakon dengan muncul dalam beberapa drama TV termasuk *Isteri Separuh Masa* lakonan Emma Maembong dan Aiman Hakim Ridza.

Beliau diberi kepercayaan oleh Michael Ang bagi membintangi drama *Dia Semanis Honey* yang dibintangi oleh Siti Nordiana dan Alif Satar. Nadya muncul bersama Hisyam Hamid dan Amira Othman dalam drama *Abang Bomba I Love You*, beliau memegang watak sebagai Mawar.

Kesihatan
---------

Pada Ogos 2016, Nadya berehat sementara dari kerjaya lakonannya. Beliau disahkan menghidap penyakit bengkak kelenjar atau cyst dan mula menjalani pembedahan. Penyakit tersebut membuatkan berat badannya menurun sebanyak 7kg.

Kontroversi
-----------

Beliau mula bertudung pada 2014 dan dikecam banyak pihak kerana membawa reputasi buruk kepada golongan wanita bertudung melalui watak antagonis lakonannya dalam *Dia Semanis Honey* yang tampak wanita baik tetapi penuh muslihat.

Filemografi
-----------

### Filem

| Tahun | Tajuk | Watak |
| --- | --- | --- |
| 2021 | *Dekatnya Cinta* | Nadira |
|

### Drama

| Tahun | Tajuk | Watak | Saluran TV | Catatan |
| --- | --- | --- | --- | --- |
| 2014 | *Aku Bukan Haji* | Mastura | TV AlHijrah |  |
| *Maaf Jika Aku Tak Sempurna* | Kartini | TV3 |  |
| 2015 | *M.A I. D* | Mak Su | Astro Ria |  |
| *Bencinta* | Tini | TV3 |  |
| *Isteri Separuh Masa* | Jue | Astro Ria |  |
| *Jodoh Sebelah Pintu* | Dr Norma | HyppTV |  |
| 2016 | *Isteri vs Tunang* | Anissa | Astro Ria |  |
| *Dia Semanis Honey* | Bella |  |
| *Dia Semanis Honeymoon* | Bella |  |
| *Abang Bomba I Love You* | Mawar |  |
| 2017 | *Red Velvet* | Biha |  |
| 2018 | *Rahsia Hati Perempuan* | Tok Muda |  |
| 2019 | *Setelah Terlafaznya Akad* | Milah |
| *Boyfriend Aku Dari Neraka* | Hasnah | Astro Citra |  |
| *Penaklukan Syaitan* | Siti |  |
| *Satukan Rasa* | Yatt | Astro Ria |  |
| 2020 | *Chandelier* | Ajwa |  |
| *Misi Santan Kampung Semangkuk* |  | TV Okey |  |
| 2021 | *The Maid* | Juju | Astro Ria |  |
| *Malaysian Ghost Stories* |  | Episod: "Bomoh Puaka" |
| 2022 | *Aku Pilih Bahagia* | Arneesa | TV1 |  |
| *Lockdown 2* |  | Astro Ria |  |
|

Anugerah dan pencalonan
-----------------------

| Tahun | Anugerah | Kategori | Keputusan |
| --- | --- | --- | --- |
| 2017 | Anugerah MeleTOP Era 2017 | Artis Baharu MeleTOP | Tercalon |
|

Rujukan
-------

1. 1 2 3 4 5 6  Nadya enggan hipokrit *Utusan Malaysia* (11 Oktober 2016). Dicapai pada 1 Disember 2016.
2. ↑  Nor Akmar Samudin (27 Februari 2017). Nadya bersanding ‘bertiga’ *Harian Metro*. Dicapai pada 4 Jun 2016.
3. ↑  Nadya Syahera selamat bersalin, namakan anak Aleena Rose Astro Gempak (2 Mac 2017). Dicapai pada 1 April 2017.
4. ↑  Officially mommy of two: Nadya Syahera dapat anak kedua Astro Gempak (11 Februari 2018). Dicapai pada 4 Jun 2018.
5. ↑  Nur Lela Zulkipli (19 Julai 2019). Restoran suami Nadya Syahera terbakar *Harian Metro*. Dicapai pada 20 Julai 2019.
6. ↑  Sudirman Mohd Tahir (3 Julai 2019). Nadya Syahera baik pulih hubungan dengan suami *Harian Metro*. Dicapai pada 20 Julai 2019.
7. ↑  Fatin Farhana Ariffin (3 Ogos 2016). Nadya Syahera hidapi cyst, perlu jalani pembedahan *Berita Harian*. Dicapai pada 1 April 2017.
8. ↑  Farhana Ab Rahman (6 September 2016). Nadya Syahera jawab tuduhan cemar imej wanita muslimah *Berita Harian*. Dicapai pada 1 April 2017.

Pautan luar
-----------

* Nadya Syahera di Pangkalan Data Filem Internet (IMDb)
* Nadya Syahera di Facebook
* Nadya Syahera di Twitter
* Nadya Syahera di Instagram